На основу члана 76. став 1. Закона о култури ("Службени гласник РС", бр. 72/09, 13/16 и 30/16 – испр. ), члана 2. Уредбе о критеријумима, мерилима и начину избора пројеката у култури који се финансирају и суфинансирају из буџета Републике Србије, Aутономне Покрајине, односно јединица локалне самоуправе ("Службени гласник РС", број 105/16), и члана 47. став 1. тачка 3. Статута Града Новог Сада-пречишћен текст ("Службени лист Града Новог Сада", број 43/08), Градоначелник Града Новог Сада

***р а с п и с у ј е***

**ЈАВНИ КОНКУРС**

**ЗА ФИНАНСИРАЊЕ И СУФИНАНСИРАЊЕ ПРОЈЕКАТА У КУЛТУРИ ИЗ ОБЛАСТИ САВРЕМЕНОГ СТВАРАЛАШТВА У 2018. ГОДИНИ**

**I** Јавни конкурс се расписује за пројекте у култури Града Новог Сада у 2018. години. Средства за финансирање и суфинансирање пројеката обезбеђена су Одлуком о буџету Града Новог Сада за 2018. годину („Службени лист Града Новог Сада“, број 66/17), и то за следеће тематске области:

1. Музика, позоришна уметност, уметничка и савремена игра, ликовне, примењене и визуелне уметности, дизајн и архитектура: стваралаштво, продукција и интерпретација;
2. Мултимедија и дигитално стваралаштво, филмска уметност, аудио-визуелно стваралаштво и остала извођења културних програма и културних садржаја -манифестације;
3. Јачање и унапређење локалне културне продукције у савременом уметничком стваралаштву-научноистраживачке и едукативне делатности у култури.

**II** Право учешћа на конкурсу имају установе, уметничка и друга удружења регистрована за обављање делатности културе, као и други субјекти у култури, осим установа културе чији је оснивач Град Нови Сад.

 **НАЧИН ПРИЈАВЉИВАЊА НА КОНКУРС:**

1. **Електронска пријава –** на званичном сајту Градске управе за културу [www.kultura.novisad.rs](http://www.kultura.novisad.rs) обавезна је електронска пријава у делу КОНКУРСИ. Након пријаве корисник добија јединствени број пријаве.
2. **Образац пријаве** који сте послали електронским путем, са обавезном документацијом предати на писарници Градске управе, Трг слободе 1, Нови Сад или послати поштом са наведеним бројем електронске пријаве.

 **Уз попуњен Образац пријаве на конкурс, учесник Јавног конкурса је у обавези да достави и:**

* 1. детаљан опис пројекта у култури за чије финансирање или суфинансирање се подноси пријава,
	2. детаљно разрађен буџет пројекта (обавезно је навести врсту трошка, јединицу мере, количину, цену и укупну вредност),
	3. копију акта о регистрацији код надлежног органа,
	4. копију статута удружења, организације
	5. подаци о стручним, односно уметничким капацитетима подносиоца, односно реализатора пројекта,
	6. најмање једну биографију учесника у пројекту,
	7. изјава о додељеним средствима Града у претходне 2 године, и
	8. изјаву о прихватању обавезе корисника.

**III** **Образац Електронске пријаве на Јавни конкурс се може преузети са званичног сајта Градске управе за културу** [**www.kultura.novisad.rs**](http://www.kultura.novisad.rs)**. Електронска пријава је обавезна.**

**IV** Пријава на Јавни конкурс (Образац број 1.) са пратећом документацијом подноси се на Обрасцу пријаве који је саставни део конкурсне документације, у затвореној коверти у писарници Градске управе, Трг слободе 1, Нови Сад, или путем поште препорученом пошиљком на наведену адресу, са назнаком: **Градска управа за културу Града Новог Сада** - **Јавни конкурс за финансирање и суфинансирање пројеката у култури у области савременог стваралаштва у 2018. години.**

 Сваки пројекат истог подносиоца мора бити послат као посебна пошиљка. Конкурсна документација се не враћа.

**V** Пријаве на Јавни конкурс подносе се у року од **30 дана од дана објављивања** конкурса у средствима јавног информисања, као и на званичном сајту Градске управе за културе [**www.kultura.novisad.rs**](http://www.kultura.novisad.rs)и Града Новог Сада [**www.novisad.rs**](http://www.novisad.rs) **.** Рок за подношење пријава је **2. март 2018. године.**

 **VI** Поступак Јавног конкурса спровешће стручне комисије, које ће именовати Градоначелник Града Новог Сада.

**VII** Комисија неће разматрати неблаговремене и непотпуне пријаве на конкурс, пријаве које нису попуњене на прописаном обрасцу, као и пријаве оних учесника на конкурсу који нису поднели извештај о реализацији пројекта за 2017. годину. Такође, за непотпуне пријаве ће се сматрати оне пријаве у којима трошкови пројекта нису таксативно наведени.

**VIII** Градска управа за културу **НЕЋЕ** финансирати и суфинансирати: сталне трошкове (грејање, струја, телефон, закуп простора, плате запослених, трошкове горива и путовања код Подносиоца пријаве), набавку опреме, угоститељске услуге. Трошкови репрезентације и трошкови смештаја учесника везаних за пројекат ће се суфинансирати у изузетним случајевима када је пројекат таквог карактера да укључује ове елементе, а које ће Комисија посебно разматрати и одобравати.

**IX** Финансирање и суфинансирање пројеката у култури спроводи се у складу са прописима којима се уређује контрола државне помоћи.

**X КРИТЕРИЈУМИ ЗА ОЦЕНУ ПРОЈЕКАТА:**

1. Усклађеност са основним принципима и циљевима Стратегије културног развоја Града Новог Сада са акцентом на децентрализацију културних садржаја;
2. степен утицаја пројекта на квалитет културног живота заједнице;
3. стручни, односно уметнички капацитети потребни за реализацију пројекта,
4. неопходни ресурси;
5. квалитет и садржајна иновативност пројекта;
6. финансијски план-разрађеност, усклађеност са планом активности пројекта, економичност и укљученост више извора финансирања.

**XI** Подносилац пријаве може да учествује на Конкурсу са највише **3 (три)** пројекта.

Образац пријаве (Образац број 1.) се подноси у **4 (четири )** примерка, а

остала документација у **1 (једном** ) примерку.

**XII** Позивају се удружења у култури заинтересована за учешће у раду комисије да се писаним путем обрате Градској управи за културу. Уз предлог за чланове комисије, доставити и професионалну биографију предложеног лица. Предлоге слати до закључења Конкурса.

Додатне информације се могу добити у Градској управи за културу на телефон 021/451-719 од 12 до 14 часова или на mail: **kultura@uprava.novisad.rs**